ഒരു മുടി മുറിച്ചതിന് 37,000 രൂപയോളം ടിപ്പ് വൈറലായി ഹെയര്ഡ്രെസ്സറുടെ പ്രതികരണം തര്ക്കങ്ങള്ക്കും സംവാദങ്ങള്ക്കും കാരണമാകുന്ന നിരവധി വീഡിയോകള് ദിവസവും ഇന്റര്നെറ്റില് പ്രചരിക്കാറുണ്ട്. എന്നാല് ആളുകള് എപ്പോഴും മനസ്സില് സൂക്ഷിക്കുന്നത് ചില ഹൃദയസ്പര്ശികളായ വീഡിയോകളാണ്. ഈ ആഴ്ചയില് അത്തരമൊരു വീഡിയോ റെഡിറ്റില് വൈറലായിരുന്നു. ഒരു ഹെയര്ഡ്രെസ്സര് ആയി ജോലി ചെയ്യുന്ന സ്ത്രീക്ക് അപ്രതീക്ഷിതമായി ലഭിച്ച ടിപ്പാണ് ഈ വീഡിയോയ്ക്ക് ആധാരം.ചൊവ്വാഴ്ചയാണ് റെഡിറ്റില് ഈ വീഡിയോ പങ്കുവച്ചത്. 59 സെക്കന്ഡ് ദൈര്ഘ്യമുള്ള വീഡിയോയില് മുടി വെട്ടാന് ഒരാള് യുവതിയുടെ കസേരയില് ഇരിക്കുന്നത് കാണാം. മുടി മുറിച്ചു കൊണ്ടിരുന്ന സ്ത്രീ 20 വര്ഷമായി ഹെയര്ഡ്രെസ്സറായി ജോലി ചെയ്യുകയാണെന്ന് വീഡിയോയില് പറയുന്നത് കേള്ക്കാം. മുടിവെട്ടാനെത്തിയ ആളുടെ മുടിയുടെ ഒരു ചെറിയ ഭാഗം മുറിച്ചു മാറ്റുന്നതോടെ ഇത്രയും മതിയെന്ന് അയാള് പറയുന്നുണ്ട്. ഇത് കേട്ട് ഹെയര്ഡ്രെസ്സര് ഞെട്ടിപ്പോയി. ഇത്രയും മാത്രം ചെയ്യാനാണോ നിങ്ങള് ഇവിടെ വന്നത്? എന്ന് യുവതി ചോദിക്കുന്നുണ്ട്. കസേരയില് നിന്ന് അയാള് എഴുന്നേല്ക്കുമ്ബോള്, ശരിയായ ഹെയര്കട്ട് നല്കാത്തതിനാല് പണം ഈടാക്കില്ലെന്ന് യുവതി പറയുന്നുണ്ട്. എന്നാല് ജോലി ചെറുതാണെങ്കിലും പണം നല്കാന് താന് ആഗ്രഹിക്കുന്നുണ്ടെന്ന് അയാളും പറയുന്നുണ്ട്. എന്നാല് പണം സ്വീകരിക്കാന് കഴിയില്ലെന്ന് തന്നെ യുവതി പറയുന്നതും വീഡിയോയില് കാണാം.സ്റ്റീവന് ഷാപിറോയുടെ ഒരു യൂട്യൂബ് വീഡിയോയില് നിന്നാണ് ഈ ഫൂട്ടേജ് വൈറലായിരിക്കുന്നത്. വീഡിയോയില്, ഷാപിറോ വിവിധ സലൂണുകളില് പോയി മുടി മുറിക്കുന്നതും ഹെയര്ഡ്രെസ്സര്മാര്ക്ക് ഉദാരമായി ടിപ്പുകള് നല്കുന്നതും കാണാം. ഈ വീഡിയോയിലും ഹെയര് ഡ്രസ്സര്ക്ക് അയാള്ക്ക് അഞ്ഞൂറ് ഡോളര് ടിപ്പ് നല്കുന്നതാണ് കാണിക്കുന്നത്. തന്നെ തട്ടിക്കൊണ്ടുപോയി എന്ന് വ്യാജ വാര്ത്തയുണ്ടാക്കി പെണ്കുട്ടി നുണ പറഞ്ഞത് സുഹൃത്തിനെ കാണാന് ടിപ്പ് ലഭിക്കുമ്ബോള് യുവതിയുടെ മുഖത്തെ സന്തോഷവും വീഡിയോയില് കാണാം. ഇത് കള്ളപ്പണമാണോ? എന്നും യുവതി ചോദിക്കുന്നുണ്ട്. ഒടുവില് 500 ഡോളര് ടിപ്പ് കിട്ടിയതോടെ യുവതി വികാരാധീനയായി നിങ്ങളെ ദൈവം അനുഗ്രഹിക്കും, യഥാര്ത്ഥത്തില് എനിക്ക് വാടക നല്കാന് പണം ആവശ്യമായിരുന്നുവെന്നും യുവതി വീഡിയോയില് പറയുന്നുണ്ട്.കാലിഫോര്ണിയയിലെ ഹെയര്ഡ്രെസ്സറായ ജാസ്മിന് പോളികാര്പോ തന്റെ ഉപഭോക്താക്കളില് ഒരാളില് നിന്ന് മുട്ടി വെട്ടി കളര് ചെയ്തതിന് ഞെട്ടിപ്പിക്കുന്ന നിരക്ക് ഈടാക്കിയത് അടുത്തിടെ വാര്ത്തകളില് നിറഞ്ഞിരുന്നു. ഹെയര്കട്ട്, കളറിംഗ് എന്നിവയ്ക്കായി ജാസ്മിന് തന്റെ ഉപഭോക്താവിനായി ചെലവഴിച്ചത് 13 മണിക്കൂറാണ്. 1950 ഡോളറാണ് ഏകദേശം 1.44 ലക്ഷം രൂപ ഇതിനായി ഈടാക്കിയത്. മുടി വെട്ടുന്നതും കളര് ചെയ്യുന്നതുമായ വീഡിയോ തന്റെ ഇന്സ്റ്റാഗ്രാം പേജിലൂടെ ജാസ്മിന് പങ്കുവയ്ക്കുകയും ചെയ്തു. ഈ സെഷനായി ഒരു മണിക്കൂറിന് 150 ഡോളര് വീതമാണ് ഈടാക്കിയത്. തന്റെ ഉപഭോക്താവിന്റെ മുടി മുറിച്ച് ചാരനിറം നല്കി മനോഹരമാക്കിയതിനാണ് ഈ നിരക്ക് ഈടാക്കിയത്.